ועדת הבריאות, כנסת 24, פרוטוקול מספר 160, 2022-06-27 13:11

עידית סילמן: אני פותחת את הישיבה לגבי צו ביטוח בריאות ממלכתי (עדכון התוספת השנייה לחוק – הפחתת השתתפות עצמית עבור אשפוז סיעודי מורכב), התשפ"ב-2022.

עידית סילמן: היועצת המשפטית, בבקשה, עו"ד יעל סלנט.

יעל סלנט: אני חושבת שאולי כדאי שמשרד הבריאות יציג את הצו, ויציג גם תשובות לכל הנתונים ששאלנו לגביהם.

עידית סילמן: בבקשה.

רננה מיסקין: אני מהלשכה המשפטית במשרד הבריאות.

רננה מיסקין: התיקון שאנחנו מבקשים לעשות זה תיקון לתוספת השנייה לחוק ביטוח בריאות ממלכתי, שמפרטת את השירותים שהקופות נותנות.

רננה מיסקין: בהקשר הזה אנחנו רוצים לתקן את החלק שעוסק בהשתתפות עצמית של מבוטח עבור אשפוז סיעודי מורכב.

רננה מיסקין: היום כתוב שההשתתפות היא 70 ש"ח ליום.

רננה מיסקין: בעצם המחיר הממודד היום עומד על 139 שקלים.

רננה מיסקין: התיקון שאנחנו מבקשים לעשות זה שהוא יעמוד על 77.5 ש"ח ליום, שזה בעצם כמעט חצי מהמחיר שהיום משלם כל מבוטח ליום עבור אשפוז סיעודי מורכב.

רננה מיסקין: זה מצטבר לאלפי שקלים בחודש.

רננה מיסקין: זהו.

רננה מיסקין: יש פה נציגים גם של הפיקוח על קופות החולים וגם תקציבים, אז הם יוכלו לפרט יותר לעניין המספרים, וגם לעניין החשיבות של אשפוז סיעודי מורכב.

רננה מיסקין: באמת שמדובר בהשתתפות עצמית מאוד-מאוד גבוהה.

רננה מיסקין: בדרך כלל השתתפות עצמית היא משהו שנועד להפנים באיזושהי מידה את העלות של השירות.

רננה מיסקין: במקרה של אשפוז סיעודי מורכב, זו לא ממש בחירה של האדם אם הוא מתאשפז או לא ואין טעם לעשות ויסות שכזה.

רננה מיסקין: לכן, אנחנו מצאנו שזה בעצם תיקון שאפשר לעשות שהוא מתקן בעצם עלות מאוד-מאוד גבוהה במקום שזה פחות רלוונטי מבחינת הרציונלים של השתתפות עצמית.

עידית סילמן: אוקי.

עידית סילמן: והשאלות שנשאלתם על ידי היועצת המשפטית?

עידית סילמן: זאת אומרת, מאיפה זה מגיע, התקציב הזה?

עידית סילמן: בעצם זה יושת עכשיו על הקופות.

עידית סילמן: צריך להגיד שזה סכום של בערך 25 מיליון שקלים שיושת על הקופות, בחלוקה שהיא בערך החלוקה הטבעית שלהן לפי הגודל.

עידית סילמן: מאיפה אמור להגיע השיפוי התקציבי הזה אל הקופות, בעצם?

עידית סילמן: בגדול, שנדע.

רננה מיסקין: אז בכל הנושאים של המקור אני מציעה שהאוצר יתייחס.

עידית סילמן: אוקי.

עידית סילמן: בבקשה, גאיה.

גאיה עפר: אני מאגף תקציבים במשרד האוצר.

גאיה עפר: המקור התקציבי במקרה הזה הוא כתוצאה מהתייעלות חד פעמית שקרתה השנה, בחודשים האחרונים.

גאיה עפר: אנחנו לא סבורים שזה עתיד להגדיל את גירעון הקופות או להטיל עליהן השלכות תקציביות.

גאיה עפר: הנושא הזה סוכם בין המשרדים במסגרת דיוני התקציב.

עידית סילמן: אז בואו נדבר בצורה שהיא לא תקציבית, טיפה לעם.

עידית סילמן: מה זה אומר, ההתייעלות הכלכלית?

עידית סילמן: מאיפה זה נלקח?

גאיה עפר: זה אומר שהקופות הצליחו להתייעל בהוצאות שלהן מבלי לפגוע בשום פעילות מבין פעילותן.

עידית סילמן: זאת אומרת, הן צריכות להסתדר.

עידית סילמן: כרגע זה מושת על הקופות.

עידית סילמן: אמרתם שזה כן משופה בצורה כזאת או אחרת לקופות, דרך איפה?

גאיה עפר: אז אני אומרת: מדובר במקור שהתפנה כתוצאה מהתייעלות בצד ההוצאה.

גאיה עפר: בהוצאות קופות החולים השנה, יכלו לחסוך בהוצאותיהן, ולכן יש מקורות פנויים לצורך הנושא הזה.

עידית סילמן: כתוצאה ממה?

גאיה עפר: הוצאות לקופות.

גאיה עפר: הוצאות פעילות סל.

עידית סילמן: לא יודעת, הקופות כל הזמן יושבות כאן ואומרות שאין להן כסף, ושחסר להן כסף, ואין להן מספיק מבחני תמיכה ומספיק משאבים כדי לתת לאוכלוסייה.

עידית סילמן: אז אנחנו בעד לקחת ולהוריד את הסכומים האלה מהאזרחים – אבל לגבות את זה אוצרית: שהאוצר ישים 25 מיליון שקלים על העניין הזה.

גאיה עפר: אנחנו לא צופים שההשתתפות העצמית תגדיל את הנטל על הקופות.

גאיה עפר: אנחנו לא חושבים שיש פה - - -

עידית סילמן: לא הבנתי איך.

עידית סילמן: לא הצלחתי להבין.

גאיה עפר: התשובה היא שיש התייעלות חד פעמית.

עידית סילמן: אני מבינה שזו התייעלות חד פעמית לדעתך, זה לא חד פעמית.

עידית סילמן: זה נגררת.

עידית סילמן: זה בכל שנה יהיה ככה, והאוכלוסייה רק מתבגרת.

ליאור ברק: לבסיס, כן?

ליאור ברק: היא לבסיס.

גאיה עפר: היא חד פעמית לבסיס כמובן, כפי שהפחתת ההשתתפויות היא לבסיס.

גאיה עפר: זו התייעלות שהיא - - -

עידית סילמן: אי אפשר לדעת.

עידית סילמן: אתם אומרים שאתם לוקחים את זה מתרופות.

עידית סילמן: הן יכולות לעלות גם בעתיד.

גאיה עפר: התייעלות שהיא לא צפויה ולא מתוכננת, ולכן גם לא נעשה שימוש במקור הזה לצורך דברים אחרים.

עידית סילמן: טוב, אני לא מבינה בשפת קודים.

עידית סילמן: בואו נעלה רגע את הקופות לצורך העניין של הדבר הזה.

עידית סילמן: כן, מוריס דורפמן ממכבי נמצא?

עידית סילמן: מי נמצא איתנו?

עידית סילמן: רקפת, בבקשה.

עידית סילמן: אגב, כמה זמן היה להערות?

עידית סילמן: שבוע.

עידית סילמן: מה ההערות שהיו לקופות?

רקפת לוי: אז אנחנו הערנו כפי שאת אמרת.

רקפת לוי: אנחנו כרגע נמצאים בגירעונות מאוד-מאוד גדולים, וקשה לנו, אנחנו לא יכולים עכשיו לספוג את התוספת הזאת.

רקפת לוי: ביקשנו שכן יימצא לה מקור.

רקפת לוי: אנחנו חושבים שזה מהלך נכון, רק שצריך שיהיה לו מקור תקציבי, שאנחנו נשופה בגינו.

עידית סילמן: אוקי.

עידית סילמן: מה לגבי קופות אחרות?

עידית סילמן: זאת אומרת, אף קופה לא הביאה לכם הערות?

ליאור ברק: קופת חולים לאומית העבירה היום, כן.

עידית סילמן: ומה היא העבירה?

קריאה: הם העבירו אחרי שנגמרו ההערות לציבור.

רננה מיסקין: כן, זה לא היה במסגרת הערות הציבור.

יעל סלנט: בסדר, אבל הדיון בוועדה הוא דיון ציבורי.

יעל סלנט: אני מבקשת לשמוע את ההערות שלהם.

עידית סילמן: הדיון בוועדה הוא דיון ציבורי, מה זה משנה?

עידית סילמן: Same-same מבחינתנו.

ליאור ברק: בסדר גמור.

ליאור ברק: ההערה דומה להערה של כללית.

עידית סילמן: אוקי, נו?

עידית סילמן: אז מה אנחנו עושים?

עידית סילמן: אם כל ההערות של קופות החולים מדברות על זה שאין שום בעיה – אתם יכולים לקצץ בתקציבים לאזרח, ואנחנו גם רוצים שתקצצו בתקציבים לאזרח.

עידית סילמן: אבל למה משיתים את זה על קופות החולים?

ליאור ברק: אז אני אנסה להסביר.

ליאור ברק: החוק, בסעיף 8(א2)(ה), מאפשר לשרים, במקרה של התייעלות, כן לנצל חלק מהמקור הזה.

עידית סילמן: אחלה.

עידית סילמן: מה זו התייעלות?

עידית סילמן: התייעלות זה שהיום התרופה OTC, אקמול, עולה להם במקום 20 שקלים, 12 שקלים.

עידית סילמן: בשנה הבאה, אותה חברה שמייצרת את הפרצטמול תחליט שהיא מחזירה את המחיר למחיר הקיים, מה לעשות?

עידית סילמן: הם נשארים עדיין עם ה- - -

ליאור ברק: אבל מי שקובע את המחיר זו הוועדה הבין-משרדית.

עידית סילמן: אוקי, אז בואו נגיד מאיפה נלקח הכסף, והאם אתם משאירים את זה לעולמי עד מאותו שיפוי תקציבי של הדבר הזה.

עידית סילמן: שזה יהיה כתוב גם.

עידית סילמן: שנדע.

עידית סילמן: זה לא שהכסף על התרופות יורד והם לא מוציאים עוד הוצאה לאומית לתרופות ולבריאות עבור האזרחים.

עידית סילמן: זה קצת מצחיק להגיד שעל כל דבר שהקופה תצליח לחסוך כסף, ולעשות הסכם טוב יותר מול חברות התרופות, אז אתם תבואו ותגידו – אה, התייעלות, ובואו ניקח - - -

ליאור ברק: אני אסביר, גברתי יושבת הראש.

ליאור ברק: אנחנו בוודאי לא עושים את זה.

ליאור ברק: אנחנו רואים את זה גם, שזה נמצא גם במקרים אחרים, כמו שבזמנו היה לנו פה דיון על דוח מקורות ושימושים של תרופות.

ליאור ברק: בוודאי שאנחנו מעודדים את קופות החולים לחסוך במחירים מול חברות התרופות.

ליאור ברק: כל שקל שנכנס לתוך המערכת הציבורית הוא מבורך מבחינתנו, וחזקה על הקופות שגם יופנה לטובת המבוטחים.

ליאור ברק: בסופו של דבר, פה יש פה צעד שהיה צעד רגולטורי, שאפשר הורדה, התייעלות של הקופות בצד הרכש.

ליאור ברק: התייעלות מאוד משמעותית.

עידית סילמן: אבל אנחנו רק נשאל עוד הפעם:

עידית סילמן: אם הקופות מתייעלות כל פעם, כי הן צריכות להתייעל כדי לספק שירותים לאזרחים שלהן - - -

ליאור ברק: אז בחלק גדול מהמקרים אנחנו מאפשרים לקופות החולים לייעד את ההתייעלות למקומות שהן חושבות שנכון.

ליאור ברק: יש לפעמים, כמו במקרה הזה, שאנחנו לוקחים אגב חלק קטן מההתייעלות, ואנחנו חושבים שברמה הלאומית זה אחד הצרכים שנכון מאוד לייעל אותו.

ליאור ברק: נכון שקופת חולים גם יכולה להגיד שהיא רוצה גם לייעל, לפתוח עכשיו עוד שתי מרפאות ולתת עוד דברים אחרים, שכל הדברים מבורכים, אין לנו ויכוח איתן.

ליאור ברק: אנחנו חושבים שבמקרה הזה, נכון בשיקולי המדיניות להגיד שחלק מההתייעלות תופנה למקום שבו אנחנו רואים כשל מאוד משמעותי, בוודאי ביחס מול המבוטח.

עידית סילמן: אוקי.

עידית סילמן: אני אגיד לכם משהו: אני מאוד שמחה על צווים כאלה, ואני חושבת שלאזרח זה חיסכון מאוד גדול.

עידית סילמן: מה שאני מצרה עליו, שהכל מגיע דקה לפני פיזור בצורה שאין לנו אפשרות לשבת עם הקופות בצורה יעילה ולנהל על זה דיון כמו שצריך.

עידית סילמן: לכן אנחנו תכף נשקול מה אנחנו עושים.

חיים הופרט: יש סיבה למה זה קורה עכשיו.

עידית סילמן: אוקי, מה הסיבה?

חיים הופרט: גאיה דיברה על התייעלות לבסיס.

חיים הופרט: ההתייעלות קורית בתאריך מסוים, והיא קורית בהינתן תהליך מסוים.

חיים הופרט: זאת אומרת, אם היינו יכולים להביא את זה לפני חצי שנה, היינו מביאים את זה לפני חצי שנה.

חיים הופרט: זה קורה עכשיו, ההתייעלות.

יעל סלנט: אבל אז אולי תסבירו, כי זה נשמע נורא בקודים.

יעל סלנט: הבנו שזה קשור לירידה במחירי התרופות.

יעל סלנט: אולי תסבירו קצת: כמה כסף נחסך?

יעל סלנט: מהם שיקולי המדיניות שציין ליאור שהובילו להסיט את זה לתחום של סיעודי מורכב?

יעל סלנט: אולי תסבירו קצת, שנדע על מה אתם מדברים.

חיים הופרט: לא, אז על עניין שיקולי המדיניות גם דיברה היועצת המשפטית של המשרד וגם דיבר ליאור.

חיים הופרט: זו השתתפות עצמית.

חיים הופרט: במערכות בריאות יש Co-payment, והוא אמור לייצר איזשהו חסם לצריכת שירותים עודפת.

חיים הופרט: אנחנו לא סבורים שתשלום של 140 שקלים מייצר איזשהו מה שנקרא מחסום, או צורך של Co-payment, לרסן את הצריכה של סיעודי מורכב.

חיים הופרט: בסדר?

חיים הופרט: ולכן זה משהו שדיברנו עליו בדיוני התקציב, והדבר הזה בא לידי ביטוי עכשיו.

חיים הופרט: מדובר פה באוכלוסייה קשישה ואני חושב שזו בשורה מאוד גדולה שמביאים לוועדה.

עידית סילמן: אני לא אומרת שלא, אבל אתה יודע, אפשר להוריד עכשיו את כל מחירי האשפוז ולהשית את הכל על הקופות.

חיים הופרט: לא, שאלו, אני רק אומר – זה השירות האשפוזי היחיד בתוספת השנייה שיש עליו השתתפות עצמית, בסדר?

חיים הופרט: ולכן זו הסיבה שנוגעים בדבר הזה, וזה לעניין שיקולי המדיניות.

רננה מיסקין: חיים, אני רק אוסיף אולי: בהקשר של הביקוש, בעצם האלטרנטיבה של מי שהיום נמצא במחלקה פנימית, ואז הוא בעצם לא משלם את אותה השתתפות עצמית, יכול לגרום לזה שהוא לא ירצה לעבור לסיעודי מורכב, ומטיל עומס נוסף על המחלקות הפנימיות.

רננה מיסקין: זה גם עניין חשוב.

עידית סילמן: אוקי, בסדר.

עידית סילמן: אתם רוצים לסדר את הרצף הטיפולי קצת יותר.

עידית סילמן: מצד שני, ההיקף הכספי - - -

חיים הופרט: זו בעצם השלמה של מודל הפנימיות שאישרנו פה בוועדה.

חיים הופרט: לאפשר את התזוזה הזאת.

עידית סילמן: השאלה אם יש לנו מספיק סיעודי מורכב.

עידית סילמן: תוכנית המיטות לא זה, ובכללי אין מספיק סיעודי מורכב.

ליאור ברק: יש גם צעדים משלימים.

ליאור ברק: אנחנו פרסמנו חוזר לקופות החולים לפני כחודש שמחייב אותן בעצם לדאוג להיצע השירותים של סיעודי מורכב.

ליאור ברק: אני חושב שללא קשר לזה - - -

עידית סילמן: זה בסדר, אבל עוד הפעם, אלה עלויות שלהן בתוך הסיעודי מורכב.

ליאור ברק: זה חלק מהחובה שלהן, זה לא העלויות.

ליאור ברק: אבל כמו שציין קודם חיים, אנחנו חושבים שהביקוש, אם נקרא לזה ככה – אף בן אדם לא רוצה להיות מאושפז בסיעודי מורכב.

ליאור ברק: הוא רוצה או להיות בבית או שהוא רוצה להגיע למוסד הסיעודי שבו הוא כבר נמצא לחלק גדול משארית חייו.

ליאור ברק: לכן, זה לא משהו שאפשר להגיד שהוא מותנה בביקוש כזה או אחר.

ליאור ברק: זה באמת רק עניין סוציאלי בעיקרו, ומימוני בעיקרו.

ליאור ברק: אין פה השפעה על צריכת השירות.

עידית סילמן: אוקי.

עידית סילמן: בואו נעלה את מוריס דורפמן.

מוריס דורפמן: אהלן, צוהריים טובים.

מוריס דורפמן: ראשית אני רוצה להגיד שעצם הפחתת ההשתתפות העצמית במקרה הספציפי הזה היא מהלך סופר נכון.

מוריס דורפמן: מבחינתי האישית, אני חושב שלעמדת מכבי צריך להפחית את זה בכלל לאפס.

מוריס דורפמן: אבל הדרך שבה משרדי הממשלה בחרו לעשות את זה היא לעמדתנו לא חוקית.

מוריס דורפמן: חוק ביטוח בריאות ממלכתי קובע בצורה מפורשת שהוספת שירותים או כל השינויים צריכים להיות מתוקצבים.

מוריס דורפמן: יש פה אפס תקצוב לאירוע הזה.

מוריס דורפמן: מה בעצם משרד הבריאות אומר?

מוריס דורפמן: תראו, היו תקנות, התקנות היו ידועות לכולם, והן הביאו להפחתת ההשתתפות העצמית.

מוריס דורפמן: אנחנו יכולנו לא ליישם את המדיניות של עצמנו, ואז בעצם לא היה מגיע חיסכון למבוטחים.

מוריס דורפמן: אבל תראו, יצאנו גדולים, עשינו את מה שאמרנו שנעשה, ואנחנו רוצים לעשות איתכם חלוקת רווחים.

מוריס דורפמן: עכשיו, אני לא מכיר דברים כאלה.

מוריס דורפמן: אני חושב שזה לא חוקי.

מוריס דורפמן: מעבר לזה, הדבר הזה לא תואם איתנו.

מוריס דורפמן: מצד שני, אנחנו נמצאים בסיטואציה הזאת.

מוריס דורפמן: מה שאני מבקש, אם יותר לי – שתאפשרי לנו כמה ימים לשבת עם משרדי הממשלה, לנסות להגיע להסכמות על האירוע הזה.

מוריס דורפמן: ואני אומר מראש: אנחנו בעד המהלך הזה ברמה העקרונית.

מוריס דורפמן: ההשתתפות העצמית הזאת היא לא הגיונית.

מוריס דורפמן: אנחנו שמחים שרוצים להפחית אותה ותומכים בזה.

מוריס דורפמן: פשוט יש דרך לעשות את הדברים, וכרגע זה מתנהל באיזשהו מהלך לא הגיוני, וגם ללא מקור צבוע לעניין הזה.

מוריס דורפמן: בעצם לא מוסיפים שקל.

מוריס דורפמן: אומרים שזה על חשבון – יש מלא דברים שמשרד הבריאות עושה מתוקף תפקידו, שמסייעים לנו להתנהל בצורה כלכלית.

מוריס דורפמן: מלא דברים.

מוריס דורפמן: אז בכל פעם שהוא עושה משהו שהוא צריך לעשות מתפקידו הוא יגיד עכשיו שניתן לו חלק מהכסף?

מוריס דורפמן: בעיניי זה משהו בלתי נתפס ולא הגיוני.

מוריס דורפמן: לכן, הבקשה שלי היא לאפשר לנו איזשהו תהליך דיון מקוצר עם משרדי הממשלה, ונבוא אלייך מסוכמים איתם.

עידית סילמן: אוקי.

עידית סילמן: בואו נראה מה אפשר עוד להשיג.

עידית סילמן: כן.

עידית סילמן: יש לנו עוד נציגים של הקופות?

עידית סילמן: רקפת, את רוצה לומר משהו?

רקפת לוי: אז כמו שאמרתי בהתחלה: אני מסכימה עם מוריס שזה מהלך מבורך ונדרש.

רקפת לוי: אני רוצה לציין שכל ההתנהלות שהם מצביעים עליה – חלקה כבר הלך להפחתת השתתפויות של מבוטחים בתרופות.

רקפת לוי: כמו שמוריס אמר:

רקפת לוי: אנחנו צריכים מקור לממן את זה.

רקפת לוי: אנחנו לא יכולים, אנחנו בפערים מאוד-מאוד גדולים השנה, ואנחנו לא יכולים לעמוד בזה כרגע בלי שייצבע לנו מקור לזה.

רקפת לוי: אני תומכת במה שהוא אמר, שיישבו איתנו וננסה כן לסגור את זה כולל מקור, ולבצע את המהלך.

עידית סילמן: אוקי.

עידית סילמן: אני ממש מתנצלת, אבל זה נראה כאילו - - -

חיים הופרט: אני אשמח להגיד משהו.

חיים הופרט: קופות החולים קיבלו מכתב לפני יותר משבוע וחצי, חתום על ידי נציגי שני המשרדים.

חיים הופרט: אף אחד מנציגי קופות החולים לא הרים טלפון, לא אמר מה המקור ולא צעק.

חיים הופרט: ההערות שהגיעו, אגב, מקופת חולים מכבי – לזיכרוני, עד לדיון זה לא הגיעה אפילו הערה אחת בכתב.

מוריס דורפמן: זה לא נכון.

חיים הופרט: שלחתם הערה בכתב על הצו?

חיים הופרט: האם פניתם?

מוריס דורפמן: אנחנו, תראה, אנחנו מדברים.

מוריס דורפמן: אולי לא דיברנו איתך, אבל אנחנו כן מדברים עם אנשים מהרגולטורים שלנו על העניין הזה.

מוריס דורפמן: ליאור מכיר את עמדתנו ואת עמדת הקופות האחרות.

ליאור ברק: דווקא על העניין הזה לא דיברנו.

מוריס דורפמן: גם נציגי האוצר – עכשיו אנחנו הולכים על הפורמליסטיקה של העניין הזה?

חיים הופרט: לא לפורמליסטיקה.

חיים הופרט: אי אפשר להגיע לוועדה ביום הוועדה, ולבקש לדבר בעוד ארבעה ימים.

עידית סילמן: לא, אבל לא משנה.

עידית סילמן: תקשיבו, זה התכנס לתוך דיון ועדה מאתמול להיום.

עידית סילמן: הצו הזה הגיע אתמול?

ליאור ברק: המכתב לקופות יצא כבר לפני כעשרה ימים.

עידית סילמן: הכל בסדר.

עידית סילמן: לנו, לוועדה, זה הגיע אתמול.

עידית סילמן: אתם מבקשים לעשות את השינוי הזה היום.

עידית סילמן: אני לא יכולה לחתום על זה היום, בלי שישבתי, בלי שדיברתי עם הקופות ובלי שהבנתי מאיפה הכסף הזה הולך לצאת.

עידית סילמן: הזקנה הולכת להיות יותר ויותר שנים.

עידית סילמן: יותר אנשים ככל הנראה יזדקקו לסיעודי מורכב בקופות.

עידית סילמן: ההתייעלות הזאת היא חד פעמית?

עידית סילמן: היא קדימה למלא שנים?

ליאור ברק: היא התייעלות לבסיס.

עידית סילמן: בסדר, אני רוצה לבוא, לראות, שנשב ביחד עם הקופות ושנראה שהיא התייעלות לבסיס.

עידית סילמן: אני לא יכולה לחתום על משהו שכרגע מעמיס על קופות החולים משהו בלי שישבתם ודיברתם איתן.

חיים הופרט: לא, אני חושב שמה שמונח בפני הוועדה, אם יותר לי, זו השאלה של האם התייעלות היא, יש סמכות - - -

עידית סילמן: תראו לנו את ההתייעלויות.

עידית סילמן: תראו לנו את הסכומים, שנוכל לדעת ממה זה בא.

ליאור ברק: המשרדים תיקנו את המחירים ברמה שירדו בקרוב ל-11 אחוזים בחצי השנה האחרונה.

עידית סילמן: תראו לנו את הדברים.

עידית סילמן: אנחנו רוצים לראות את הדברים.

עידית סילמן: אני רוצה לראות נתונים.

ליאור ברק: זה מפורסם.

עידית סילמן: לא.

עידית סילמן: היועצת המשפטית ביקשה את הנתונים ולא קיבלה אותם.

ליאור ברק: לא, לגבי הנתונים של מה?

ליאור ברק: של האשפוז הסיעודי, זה קרוב ל-400 - - -

עידית סילמן: אנחנו רוצים לדעת מאיפה ההתייעלות.

עידית סילמן: אני יכולה מחר לייעל להם הרבה כספים.

עידית סילמן: אני אפסיק את השידורים הטלוויזיוניים ואני אגיד – אוי, התייעלתם כלכלית, כי אתם לא יכולים לפרסם בזה.

עידית סילמן: אני אקח את הכסף הזה ואני אגיד להם לשים אותו למבוטחים.

עידית סילמן: זו גם אפשרות, אין שום בעיה, אבל אנחנו צריכים להראות מאיפה אנחנו משיגים כסף.

ליאור ברק: אבל אני חושב שזה צעד מדיניות שהוא לגיטימי ברמת הממשלה, לבוא ולהגיד – רגע, יש פה התייעלות מסוימת.

ליאור ברק: הרבה פעמים, כמו שאמר גם מוריס, הקופות מתייעלות ואנחנו אף פעם לא אומרים להן לאן לייעד את ההתייעלות הזאת.

ליאור ברק: יש דרכים שונות שבהן הקופות כל הזמן מתייעלות, ואין ספק שקופות החולים הן אחד מהגופים שמתייעלים הכי הרבה במהלך השנה בהרבה תחומים.

ליאור ברק: פה, אנחנו חשבנו שכשיקול מדיניות, שהוא לגיטימי ברמת הממשלה – לבוא ולהגיד לקופות שאנחנו רוצים, והחוק מאפשר את זה.

ליאור ברק: בניגוד למה שנאמר, החוק מאפשר, בסעיף (ה), מאפשר במקרה של צעד התייעלות לייעד את הסכומים האלה.

עידית סילמן: אני לא אמרתי.

עידית סילמן: תראו, אתם יכולים להשית על הקופות מראש המון-המון רגולציה, הרבה דברים והרבה נושאים תקציביים שלא קשורים אלינו לוועדה.

עידית סילמן: אתם באים ומבקשים מאיתנו איזה משהו כרגע, שהוא מוריד מהקופות.

עידית סילמן: אנחנו רוצים לוודא - - -

חיים הופרט: לא, אין חולק שהייתה התייעלות.

עידית סילמן: אין בעיה.

עידית סילמן: אנחנו רוצים לראות שההתייעלות הזאת רצה שנים קדימה.

חיים הופרט: לא, שנייה, יש פה איזה - - -

עידית סילמן: כי זה, אתה חותם עליו עכשיו - - -

חיים הופרט: שנייה, לא.

חיים הופרט: אז ההתייעלות רצה שנים קדימה.

חיים הופרט: על זה אין חולק, אפשר לשאול את נציגי קופות החולים.

עידית סילמן: בוא נראה, אני לא יודעת מאיפה ההתייעלות.

מוריס דורפמן: רגע, חיים, יש חולק על זה, וגם יש חולק שהייתה התייעלות.

מוריס דורפמן: אתה אומר שבכל פעם שיורד מחיר של מוצר זאת התייעלות?

חיים הופרט: זה לא מה שאני אומר.

עידית סילמן: מה גודל ההתייעלות?

עידית סילמן: גאיה, כמה התייעלות הייתה?

עידית סילמן: של איזה סכומים?

מוריס דורפמן: אף אחד פה לא התייעל.

מוריס דורפמן: ירדו מחירים.

מוריס דורפמן: חברים, אני לא מבין למה, כל פעם שיש ירידת מחירים זה נקרא התייעלות?

מוריס דורפמן: ומי קבע שזה לבסיס?

חיים הופרט: זו התייעלות ברמת ההוצאות.

עידית סילמן: איך אנחנו יודעים שזה לבסיס?

מוריס דורפמן: אתם מתחייבים שהתרופות האלה יישארו איתנו לנצח?

ליאור ברק: במנגנונים הכלכליים של ההסכמים מול חברות התרופות, ברגע שהמחירים יורדים הם לא עולים אחר כך.

עידית סילמן: אין בעיה, אז תכתבו שזה המחיר, וברגע שזה יעלה – זה יעלה גם.

ליאור ברק: לאורך השנים זה - - -

עידית סילמן: בואו תהיו הגיוניים.

ליאור ברק: אני חושב שהדברים הם מאוד-מאוד ברורים, נמצאים פה בוועדה.

חיים הופרט: אין חולק שהייתה התייעלות.

חיים הופרט: אם מוריס רוצה לחלוק – יחלוק.

חיים הופרט: אבל שנייה.

חיים הופרט: עכשיו השאלה שמונחת פה - - -

מוריס דורפמן: איך אין חולק?

מוריס דורפמן: אני חולק.

חיים הופרט: בסדר, תוכל.

עידית סילמן: אוקי.

חיים הופרט: אם אפשר שנייה משפט: יש פה שאלה – הפחתה של השתתפות עצמית היא משהו שצריך לייצר איזושהי יוזמה.

חיים הופרט: היוזמה צריכה להיעשות או על ידי הקופה או הממשלה.

חיים הופרט: כדי להביא את ארבע הקופות שיעשו הפחתה בגזרה הזאת – זה דבר שהוא בלתי אפשרי.

חיים הופרט: לכן, הממשלה באה ואומרת: יש פה צעד של התייעלות.

חיים הופרט: ההתייעלות הייתה בעשרות אחוזים באותו תחום.

עידית סילמן: אוקי, אז אני רק שואלת: מה גודל ההתייעלות?

עידית סילמן: על כמה כסף אנחנו מדברים?

עידית סילמן: בכמה התייעלו?

עידית סילמן: מה הסכומים?

עידית סילמן: ההתייעלות נבעה מתרופות; אחלה.

עידית סילמן: בכמה כסף זה, ואיך זה לפי החלוקה של הקופות?

עידית סילמן: מה הפילוח של זה?

חיים הופרט: קודם כל, פילוח לפי קופות – יש פה הגבל עסקי, אי אפשר להגיד כמה זה בכל קופה.

עידית סילמן: אוקי.

עידית סילמן: סבבה.

עידית סילמן: ההתייעלות, נחלק את זה פחות או יותר לפי גודל קופה.

עידית סילמן: בכמה כסף הייתה ההתייעלות הכלכלית הזאת של התרופות?

ליאור ברק: ההתייעלות – ירידת המחיר היא כ-11 אחוזים במחירון.

ליאור ברק: זה המון כסף.

עידית סילמן: אוקי, אז 11 אחוזים במחירון של כלל התרופות בישראל?

ליאור ברק: של כל תרופות המרשם.

חיים הופרט: כלל תרופות המרשם.

יעל סלנט: כמה זה במצטבר?

עידית סילמן: כמה זה?

עידית סילמן: כמה זה יוצא במצטבר?

עידית סילמן: על אילו סכומים אנחנו מדברים לכל קופות החולים?

עידית סילמן: מישהו עשה את החישוב הזה?

ליאור ברק: כן.

ליאור ברק: מאות מיליונים.

עידית סילמן: אוקי.

עידית סילמן: מוריס, התייעלת במאות מיליונים, אז מה העניין?

מוריס דורפמן: תראו, משרד הבריאות, ואני מניח שליאור יוכל להגיד שאני מדייק – כל קופות החולים הגישו בינואר למשרד הבריאות את התקציבים שלהן לשנת 2022.

מוריס דורפמן: להערכתי, מדובר על גירעונות 4-3 מיליארד שקל בכל הקופות ביחד.

מוריס דורפמן: אז יושבים אנשים, שהם גם אמונים בסוף על היציבות שלנו, ובמקביל, כשהם יודעים שאנחנו בגירעונות כאלה, מנהלים שיחות – ירדו מחירי תרופות.

מוריס דורפמן: זו לא התייעלות.

מוריס דורפמן: יש לנו מלא ירידות מחירים בדברים מסוימים, ויש מלא מחירים שעלו.

מוריס דורפמן: מדד יוקר לא עלה מספיק.

מוריס דורפמן: יש המון דברים שקורים, שמחירים עולים ויורדים – זו לא התייעלות.

מוריס דורפמן: אתם לא עשיתם שום דבר בשביל שזה יקרה, אלא לקחתם שערי ייצוג של תרופות בחו"ל, ושיקפתם אותם במנגנון שנקבע מראש.

מוריס דורפמן: אף אחד לא התאמץ בשביל זה שום דבר.

חיים הופרט: ולכן ירדו המחירים שאתם לוקחים מקופות החולים לחברות התרופות.

מוריס דורפמן: מה?

חיים הופרט: האם לא הייתה התייעלות – זו השאלה שנשאלה: האם לא נחסך כסף במהלך?

מוריס דורפמן: אבל זו לא התייעלות.

מוריס דורפמן: זה שנחסך כסף במהלך זה כי ירדו מחירים.

מוריס דורפמן: זאת לא התייעלות.

ליאור ברק: התייעלות יכולה להיות במחיר ובכמות.

ליאור ברק: שני הדברים הם התייעלות.

ליאור ברק: אין חולק על זה.

עידית סילמן: אני רוצה שנייה להציע הצעה.

עידית סילמן: כרגע השעה אחת וחצי.

עידית סילמן: יש לי דיון אחר.

עידית סילמן: אנחנו נניח את זה בצד.

עידית סילמן: נשב, נעשה שיח מול הקופות, נבדקו מאיפה ההתייעלות, מה ההתייעלות, מה הדברים.

עידית סילמן: תקשיבו, זה לא עובד ככה, בטח לא דקה לפני פיזור.

עידית סילמן: ונחזור לדיון הזה.

ליאור ברק: אם אפשר להוסיף משפט.

עידית סילמן: אני פשוט אומרת עוד הפעם: ברור, יש תמיד התייעלויות כלכליות, הכל בסדר.

עידית סילמן: השאלה איך אתם - - -

חיים הופרט: לא, אבל אני חושב שאנחנו נמצאים פה במצב שנקרא טרגדיה של שטחים פתוחים.

חיים הופרט: אף אחת מקופות החולים לא תבוא ותגיד שהיא לוקחת את הכסף שנחסך ושמה אותו על – אנחנו נמצאים פה בוועדה הזאת הרבה פעמים, ושואלים אותנו למה אנחנו לא מחילים את המדיניות שלכם מול קופות החולים.

חיים הופרט: באים המשרדים ומחילים את המדיניות, אומרים שיש כסף:

חיים הופרט: אנחנו רוצים לדאוג לקשישים שמשלמים כסף סתם.

חיים הופרט: ואז אומרים לנו ללכת להשיג את הסכמת קופות החולים.

חיים הופרט: אי אפשר.

חיים הופרט: זו המדיניות של הממשלה, וזה מה שהיא שמה על השולחן: כסף שנחסך, להעביר להשתתפות העצמית.

עידית סילמן: סבבה.

עידית סילמן: אני מבינה.

עידית סילמן: אנחנו נעשה על זה – אני פשוט, אין שום בעיה.

עידית סילמן: אין ספק שבכלל האזרחים צריכים גם לא לשלם את זה.

עידית סילמן: אבל יש מדינה שברוך השם, גירעון כלום – זה מה ששר האוצר אומר.

עידית סילמן: המדינה במצב מעולה, מצוין – תביאו כסף.

עידית סילמן: למה אתם לוקחים מקופות החולים שנמצאות בגירעון של מיליארדים?

עידית סילמן: אני לא מצליחה להבין.

עידית סילמן: כל הזמן שר האוצר אומר לנו בחדשות בכל מקום שהמציאות מעולה, שהם צמצמו פערים.

עידית סילמן: אחלה, תקחו משם.

עידית סילמן: יש התייעלות כלכלית – ההתייעלות הכלכלית הזאת של חברות התרופות, אני אגלה לך, משיתה גם על האוצר, על הייבוא, על עוד הרבה דברים בדרך.

עידית סילמן: אז ההוצאה הלאומית הגולמית הזאת – אפשר לשפות אותה ולא לקחת מקופות החולים.

עידית סילמן: לכן, אני אשמח לעשות שיחת טלפון עוד מעט עם כל נציגי קופות החולים, מנהלי הכספים, יותר מאוחר.

עידית סילמן: אז נביא את זה בהמשך.

עידית סילמן: סגרנו, כי אני כרגע נועלת את הישיבה הזאת.

עידית סילמן: אנחנו ממשיכים כרגע עם הצעת החוק של יצחק פינדרוס.

עידית סילמן: אני מתנצלת.

עידית סילמן: זה פשוט משהו שאנחנו צריכים לשבת עליו לפני כן.

עידית סילמן: שאלו אתכם שאלות, היועצת המשפטית – מאיפה ההתייעלות הכלכלית.

ליאור ברק: אני חושב שעל כל השאלות ענינו.

עידית סילמן: אף אחד לא ענה לה.

ליאור ברק: ענינו על כל השאלות.

עידית סילמן: אף אחד לא ענה לה.

עידית סילמן: בסדר, אז אנחנו צריכים לשבת על זה עם קופות החולים ולוודא שבאמת זה קדימה.

חיים הופרט: אני אומר בכנות – זה פשוט לא יעבור.

חיים הופרט: אתם מבקשים מאיתנו משהו שלא נצליח להעביר אותו.

חיים הופרט: לבוא ולבקש מקופות החולים להפנות את החיסכון שלהן – אתם נוזפים בנו בוועדה יום-יום שאנחנו לא מממשים את מדיניותנו.

עידית סילמן: אני לא אמרתי שלא.

עידית סילמן: אני רק אמרתי שזה צריך להיעשות - - -

ליאור ברק: אבל זו הדרך שלנו.

ליאור ברק: החוק מאפשר לנו, בסעיף (ה), להשית את ההתייעלות הזאת.

ליאור ברק: אנחנו חושבים שזה הדבר הכי לגיטימי בעולם.

עידית סילמן: הכל בסדר, אני רוצה לוודא שההתייעלות הזאת היא קדימה לשנים, שהיא לא משהו חד פעמי.

עידית סילמן: אתם מדברים על התייעלות.

עידית סילמן: עד עכשיו שאלו אתכם על מה ההתייעלות, כתבו לכם היועצים המשפטיים והם לא קיבלו תשובה.

ליאור ברק: אמרנו: ההתייעלות היא בתחום מחירי הרכש.

רננה מיסקין: שנייה.

רננה מיסקין: היה מענה לשאלות, התבקשו כל מיני נתונים, שאת חלקם - - -

עידית סילמן: סבבה, רגע, שנייה.

עידית סילמן: זה לא עובד ככה בוועדות.

עידית סילמן: אנחנו נחשוב על זה, נתכנס ביחד איתכם ועם הקופות, ואז נאשר את זה במידה ויהיה צריך.

עידית סילמן: הכל בסדר.

עידית סילמן: מה לעשות?

עידית סילמן: אנחנו לא מקבלים החלטות מהרגע להרגע, בפעם הראשונה שאנחנו מקבלים תשובות מכם, בפעם הראשונה בוועדה.

רננה מיסקין: אבל אנחנו נשמח להמשיך להתייחס.

רננה מיסקין: פשוט עלו שאלות.

עידית סילמן: נכון, אבל אני אגיד לך מה: לנו בשעה שתיים הוועדה נסגרת.

עידית סילמן: יש לי עוד צו להעביר, ויש לי עוד דיון של הצבעות כרגע על חקיקה.

עידית סילמן: מה לעשות?

עידית סילמן: אתם הבאתם את זה אתמול, כשהיום זה יום אחרון לפני אולי פיזור.

חיים הופרט: לא, אבל לא הבאנו את זה אתמול.

עידית סילמן: בסדר, לוועדה.

עידית סילמן: חברים, לוועדה.

ליאור ברק: גם לוועדה.

ליאור ברק: אתם כבר שאלתם אותנו שאלות ביום חמישי.

ליאור ברק: זאת אומרת, גם הוועדה כבר ידעה את זה קודם לכן.

רננה מיסקין: וזה נעשה על מנת לאפשר זמן להערות הציבור, שאגב לא הגיעו מהקופות, כאמור.

רננה מיסקין: נכון שזה מגיע אליכם, אבל אם הן היו מאפשרות לנו את הדבר הזה אז אולי היינו מצליחים להציג את זה בדיון.

עידית סילמן: הכל בסדר.

עידית סילמן: לכן אני אומרת: אנחנו נברר את זה, נשב מולן ונתקדם.

עידית סילמן: אין מה לעשות.

עידית סילמן: חברים, אני מבינה אתכם, אני מבינה את הקופות.

עידית סילמן: אנחנו ועדה מסודרת.

עידית סילמן: אנחנו לא עושים דברים שהם מחטפים של הרגע האחרון.

ליאור ברק: פשוט יש פה צעד מדיניות שכולם מסכימים שהוא נכון, וגם המקור שלו – ברור שהוא נכון.

חיים הופרט: אני אגיד – החיסכון נעלם באיזשהו שלב.

חיים הופרט: אם אנחנו לא נקבל החלטה עכשיו, החיסכון שאנחנו מדברים עליו ייעלם, והוא ילך לכל המקומות שאתם אחר כך צועקים עלינו שאנחנו לא מחילים את המדיניות.

עידית סילמן: לא אמרתי שלא.

רננה מיסקין: ב-1 ביולי.

עידית סילמן: אני רוצה לשמוע את הקופות.

עידית סילמן: אין לי אפילו את הנציגים של כל הקופות, כי אנשים כותבים לי – תקשיבי, הדיון נדחה, וזה נכון.

עידית סילמן: כל הלו"ז כאן היום.

עידית סילמן: הדיון נדחה.

עידית סילמן: אני אשמע את נציגי הכספים של כל הקופות, נשב על זה ביחד, ובמידה וכן אנחנו כאן.

עידית סילמן: אנחנו לא הולכים לשום מקום.

חיים הופרט: לא, קודם כל אני אומר – החיסכון לא יהיה כאן.

חיים הופרט: ולכן, לא, וזה מאוד חשוב.

עידית סילמן: חיים, תאמין לי, אני דואגת לחיסכון הציבורי, ושאנשים ישלמו פחות.

עידית סילמן: תאמין לי.

עידית סילמן: אמרתי את זה.

חיים הופרט: לא, אני אומר – אני תחת התחושה שאנחנו מחזיקים את החבל בשני קצותיו.

חיים הופרט: בסופו של יום, מכנסים את כל הנוכחים פה הרבה פעמים לדיונים של למה אתם לא אוכפים את המדיניות שלכם על קופות החולים, למה אתם לא דואגים לזה, למה אתם לא דואגים לזה.

חיים הופרט: מספרים שיש התייעלות.

חיים הופרט: המשרדים זיהו את ההתייעלות.

חיים הופרט: הקופות זיהו את ההתייעלות.

חיים הופרט: קיבלו מראש, לפני עשרה ימים.

חיים הופרט: לא פנו בכתב – אולי בעל פה, לא יודע.

חיים הופרט: בסופו של יום, מונחת לפניכם יכולת להחיל מדיניות בשימוש בכסף שנמצא במערכת.

חיים הופרט: היכולת לבקש מקופות החולים להגיד שהן יתעדפו את זה ולא את זה – זה על גבול הבלתי אפשרי.

חיים הופרט: באה הממשלה ואומרת – זו המדיניות, ואז אומרים לנו: לא, תקשיבו, לקופות החולים יש מדיניות אחרות.

עידית סילמן: הבנתי את זה.

חיים הופרט: ברור שלקופות החולים יש מדיניות אחרת.

חיים הופרט: הרי לא ראינו, שנייה, הם יכולים - - -

עידית סילמן: חיים, שנייה.

עידית סילמן: אנחנו רוצים לדבר - - -

ליאור ברק: גם, תמיד יש נגדנו טענות שהתחרות היא על הצעירים, והנה אנחנו מוצאים מקום - - -

עידית סילמן: תקשיבו, חבר'ה.

עידית סילמן: אנחנו - - -

חיים הופרט: הם הרי לא באו מיוזמתם, באו ואמרו - - -

עידית סילמן: זו לא תחרות על מבוגרים.

עידית סילמן: בוא.

ליאור ברק: זו לא תחרות, זאת הבעיה – שאין תחרות.

ליאור ברק: לצעירים יודעים לפעמים להוריד השתתפות עצמית - - -

עידית סילמן: שנייה, אנחנו - - -

ליאור ברק: אגב, על דברים מבורכים, על תרופות למניעת הריון והכל - - -

עידית סילמן: שנייה, אני מבקשת.

עידית סילמן: אנחנו חייבים לעבור לחקיקה הבאה.

עידית סילמן: אנחנו נדבר עם הנציגים של כל קופות החולים עכשיו, ואנחנו עדיין עוד כאן בוועדה.

עידית סילמן: אנחנו נשארים פה עד סגירה, בסדר?

עידית סילמן: יאללה, בואו נתקדם.

אורית ארז: יוצאים להפסקה בנושא הזה.

עידית סילמן: להפסקה מהנושא הזה.

עידית סילמן: כן, הפסקה.

עידית סילמן: לא לסגור את זה.

עידית סילמן: אוקי, אז אנחנו ממשיכים עם צו ביטוח בריאות ממלכתי (עדכון התוספת השנייה לחוק – הפחתת ההשתתפות העצמית עבור אשפוז סיעודי מורכב), התשפ"ב-2022 למניינם.

עידית סילמן: אנחנו רוצים להוסיף משהו בנוגע לזה?

יעל סלנט: משרד הבריאות, אתם רוצים להוסיף לאור הדיון האחרון?

עידית סילמן: עדכנו, דיברנו על קופות החולים.

עידית סילמן: עשינו מה שהיה אפשר לעשות.

עידית סילמן: הבנו את מה שהיה צריך להיות מובן.

עידית סילמן: אני רק מבקשת באמת בהיבט הזה: אני מבינה שזה משמעותי וחשוב עבור האוכלוסייה.

עידית סילמן: זה חשוב גם לנו.

עידית סילמן: אני באמת הייתי שמחה אם כל העלות הזו הייתה יורדת מכתפיהם של האזרחים.

עידית סילמן: אני רק חושבת שבסופו של דבר צריך לזכור גם שלא כל דבר אפשר להשית על הקופות.

עידית סילמן: יש דברים שבאמת צריכים לבוא במשא ומתן.

עידית סילמן: אני מבינה שהעניין הזה גם מדצמבר, פחות או יותר, בשיג ושיח.

עידית סילמן: תוספת שלכם לעניין?

ליאור ברק: לא, אנחנו חושבים שזה מהלך, כמו שאמרת, מאוד-מאוד חשוב למבוטחים.

ליאור ברק: אנשים שבערוב ימיהם הם או המשפחות צריכים לשלם פתאום סכומי כסף גדולים, כשיש תחליפים אחרים בפנימיות שהניצול שלהם משפיע לרעה על מערכת האשפוז.

ליאור ברק: אנחנו חושבים שזה צעד חשוב.

ליאור ברק: את כל ההשתתפויות כדאי להקטין, אבל ההשתתפות הזאת בוודאי לא משפיעה על הצריכה של השירותים.

ליאור ברק: עוד פעם: זה לא דבר שאנחנו באופן טריוויאלי לוקחים כסף ממקורות הקופות, אלא באמת היו פה צעדי התייעלות משמעותיים, שאנחנו חושבים שכשיקול מדיניות, חלק קטן מהם שאנחנו כמשרד נשפיע שהוא ילך למקומות הנכונים, שבדרך כלל לא מצליחים להגיע אליהם באופן עצמאי.

יעל סלנט: בעצם אמרתם שבצד ההתייעלות, זו התייעלות של 25 מיליון, וכמה כסף מזה מוסט לתחום של הסיעודי מורכב?

ליאור ברק: לא, ההתייעלות היא בסכומים גבוהים יותר.

ליאור ברק: אנחנו אומרים לקופות החולים ש-25 מיליון מתוך סך ההתייעלות יוסט לסיעודי מורכב.

ליאור ברק: שאר הדברים – הקופות מחליטות בעצמן מה לעשות עם זה: האם לשפר שירותים אחרים, לסגור גירעונות או כל החלטה אחרת.

יעל סלנט: וסך ההתייעלות הוא גדול יותר?

עידית סילמן: סך ההתייעלות הוא גדול יותר, כן.

ליאור ברק: סך ההתייעלות גדול משמעותית.

עידית סילמן: כן, גדול משמעותית יותר, ואני גם ביררתי את העלויות פחות או יותר.

עידית סילמן: בסדר גמור.

רננה מיסקין: תשימו לב רק שהכותרת של הצו השתנתה בעקבות ההערות של נוסח.

יעל סלנט: אז תקריאי.

רננה מיסקין: זה צו ביטוח בריאות ממלכתי (שינוי התוספת השנייה לחוק)(מספר 2), התשפ"ב-2022.

עידית סילמן: אוקי, אז לא עדכון – שינוי התוספת השנייה.

רננה מיסקין: וזה 77.5, בהתחלה זה היה 77.

עידית סילמן: אז בואי תקריאי לנו את הכל.

יעל סלנט: זה באישור ועדת הבריאות, כמובן.

רננה מיסקין: כן, אבל ככה זה מופיע בחוק – ועדת העבודה והרווחה של הכנסת, ולכן זה מופיע.

יעל סלנט: ועדיין.

רננה מיסקין: בנוסח לא תיקנו את זה.

רננה מיסקין: מקריאה: זה התיקון לתוספת השנייה.

יעל סלנט: בוודאי שמתקנים את זה.

יעל סלנט: בוודאי שצריך להיות ועדת הבריאות.

יעל סלנט: אין שאלה בכלל.

יעל סלנט: ועדת הבריאות הרי מאשרת.

עידית סילמן: כן.

יעל סלנט: זו טעות שאנחנו נתקן.

יעל סלנט: אין בעיה.

עידית סילמן: אוקי.

עידית סילמן: זהו?

עידית סילמן: מי בעד?

עידית סילמן: מי נגד?

עידית סילמן: מי נמנע?

עידית סילמן: אושר

עידית סילמן: אוקי, אישרנו.

עידית סילמן: תודה רבה.

עידית סילמן: צו ביטוח בריאות ממלכתי (שינוי התוספת השנייה לחוק – הפחתת ההשתתפות העצמית עבור אשפוז סיעודי מורכב) – עבר בוועדת הבריאות.

עידית סילמן: אנחנו מאחלים שאנשים יישארו בריאים, שלא נזדקק אף פעם, ושאם נזדקק – שיהיה רק במקומות טובים.

עידית סילמן: ואנא מכם, ודאו שהאשפוז הסיעודי המורכב גדל, מתרחב, הופך להיות משמעותי בכל המקומות, כדי שאנשים ימצאו מיטות.

עידית סילמן: יהיה לנו הרבה על מה לעבוד בהמשך.

עידית סילמן: הישיבה נעולה.